
DĖL PATEIKTO UŽKLAUSIMO 

Infrastuktūros valdymo agentūra Centrinės viešųjų pirkimų informacinės sistemos (toliau – CVP IS) priemonėmis skelbiamos apklausos būdu vykdo viešąjį pirkimą „Degalai (benzinas 95 (E5)) iš degalinių“ (pirkimas paskelbtas 2025-10-10 CVP IS), pirkimo ID 4913779 (toliau - Pirkimas), pasiekiamomis adresu https://pirkimai.eviesiejipirkimai.lt/ .
	Informuojame, jog CVP IS susirašinėjimo priemonėmis yra gautas paklausimas:
„Jūsų organizuojamo degalų pirkimo dokumentacijoje prašoma pateikti informaciją apie valdymo organų narius, tame tarpe jų asmens kodus.
Norime pažymėti, kad mūsų įmonė savo veikloje griežtai laikosi Bendrojo duomenų apsaugos reglamento (toliau – BDAR) bei principo „būtina žinoti“. Atitinkamai, trečioms šalims perduodami tik tokie įmonės darbuotojų asmens duomenys, kurie yra būtini perduoti pagal konkrečius teisės aktų reikalavimus.
Atitinkamai, prašome nurodyti, koks konkretus teisės aktas Jus įpareigoja rinkti tiekėjų valdymo organų narių asmens kodo duomenis.
Pažymėtina, kad tai nėra įprastinė viešųjų pirkimų praktika ir paprastai tokio tipo pirkimuose pateikiame tik valdymo organų narių vardus, pavardes ir gimimo datos duomenis, kas leidžia perkančiosioms organizacijoms identifikuoti konkrečius fizinius asmenis, nenurodant asmens kodo.“

Teikiamas atsakymas:
Vadovaujantis Lietuvos Respublikos Krašto Apsaugos Ministro Įsakymu 2021-09-14 Nr. V-670 „DĖL PERKANČIŲJŲ ORGANIZACIJŲ AR PERKANČIŲJŲ SUBJEKTŲ, VEIKIANČIŲ GYNYBOS SRITYJE, ATLIEKAMŲ PIRKIMŲ ATITIKTIES NACIONALINIO SAUGUMO INTERESAMS VERTINIMO TVARKOS APRAŠO PATVIRTINIMO“ aktualia redakcija, pagal 1 priedo I dalies 1 punktą 1.2 papunktį, šiam pirkimui yra taikomas nacionalinis saugumas.
[bookmark: _GoBack]Pažymime, kad vadovaujantis pirkimų sąlygų 3.8 papunkčiu, Tiekėjas, kuris pagal pirkimo sąlygose nustatytus kriterijus bus pripažintas galimu laimėtoju, turės pateikti užpildytą pirkimo sąlygų 7 priedą „Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį)“. Šis priedas yra minimo tvarkos aprašo 2 priedas.
Įkeliame nuorodą:
https://e-tar.lt/portal/lt/legalAct/03e35290154c11ec9f09e7df20500045/aZHASKsDYT

